C-19 boender Medvedev uit Monte Carlo | Netwerk24
Daniil Medvedev is Maandag aan die Monte Carlo-meesterstoernooi onttrek. Foto: Getty Images
Hy was die tweede gekeurde ná Novak Djokovic vir dié kleibaantoernooi.
Die ATP, die beroepsreeks vir mans, het Dinsdag gesê Medvedev is in isolasie en sal deur die toernooi en die ATP se mediese personeel dopgehou word.
"Dit is 'n groot teleurstelling om nie in Monte Carlo te kan speel nie," sê die 25-jarige, wat in dié stad woon.
"My fokus is nou op my herstel en ek sien uit daarna om so gou moontlik weer te kan deelneem."
Medvedev het 'n loslootjie in die eerste ronde gehad en sou te staan gekom het teen die wenner van die wedstryd tussen die Serwiër Filip Krajinovic en Nikoloz Basilashvili van Georgië.
As 'n inwoner van Monaco is Medvedev voor die toernooi toegelaat om in sy huis te bly, terwyl die ander spelers in 'n streng bioborrel-omgewing moes deurbring.
Spelers wat tuis bly, moet hulle elke dag vir die virus laat toets, terwyl die ander elke vierde dag getoets word.